| Medaljeoversikt |
| --- |
| Friidrett: |
| Konkurrerte for Ukrainas flagg Ukraina |
| Friidrett VM i friidrett |
| Gull | Moskva 2013 |  Sjukamp |
| Friidrett EM i friidrett innendørs |
| Bronse | Göteborg 2013 |  Femkamp |
| Friidrett IAAF Combined Events Challenge |
| Gull | 2013 |  Sjukamp |
| Friidrett Europacupen i mangekamp |
| Sølv | 2013 |  Sjukamp |
| Gull | 2010 |  Sjukamp |
| Gull | 2009 |  Sjukamp |
| Bronse | 2009 |  Sjukamp, lag |
| Gull | 2008 |  Sjukamp |
| Gull | 2008 |  Sjukamp, lag |
| Bronse | 2007 |  Sjukamp |
| Bronse | 2007 |  Sjukamp, lag |
| Sølv | 2005 |  Sjukamp, lag |
| Friidrett Universiaden |
| Bronse | Bangkok 2007 |  Sjukamp |

**Hanna Anatolijivna Kasianova** (ukrainsk: Ганна Анатоліївна Касьянова; født **Melnytsjenko** (Мельниченко) 24. april 1983 i Tbilisi i Georgia, den gang Den georgiske sosialistiske sovjetrepublikk) er en ukrainsk friidrettsutøver som konkurrerer i syvkamp. Hennes fremste internasjonale meritt er gull i sjukamp ved VM i friidrett 2013, der hun satte personlig rekord med 6586 poeng. 

Hun er gift med den ukrainske tikjemperen Oleksij Kasianov, og bor i Zaporizjzja. Tidligere var hun gift med den italienske tikjemperen William Frullani.

Bakgrunn
--------

Hennes bestefar ble værende i Tblisi i Georgia etter 2. verdenskrig, fordi han var på et sykehus der etter å ha blitt skadd i krigen. Hanna drev da med dans, og gikk også på en sirkusskole. På grunn av uroen i Georgia flyttet hun til Ukraina i 1993, sammen med sin mor. De flyttet først til Kremenchug, der moren var fra, der hun ble oppfordret av sin gymlærer til å prøve friidrett. Hun likte ikke friidrett da, men gikk tilbake til dansingen. Treneren hennes, Viktoriya Kozlova, fikk likevel overtalt henne til å returnere til friidrett da hun var 14 år gammel, og allerede som 15-åring vant hun både lengdehopp og hekkeløp i en regional konkurranse. Hun oppfylte også kravet til tittelen *Masters of Sports*, ved å hoppe 1,70 i høydehopp.

Idrettskarriere
---------------

### 2003 - 2005

I 2003 ble hun ukrainsk mester i sjukamp. Hun deltok i Europacupen i mangekamp 2004 for første gang, og endte der på 10.-plass med 5455 poeng. Ved Europacupen i mangekamp 2005 i Bydgoszcz satte hun personlig rekord med 5809 poeng, og kom på 9.-plass, og Ukraina kom på 2.-plass i lagkonkurransen. Hun ble også tatt ut til U23-EM i friidrett 2005 i Erfurt, som krasjet med oppkjøringen til Europacupen i mangekamp for hennes del, men hun greide 5502 poeng i U23-EM, og endte på 13.-plass. Etter denne sesongen la hun om treningsopplegget, for å få mer styrke, noe som hjalp på kastøvelsene i neste sesong.

### 2006

I januar 2006 ble hun italiensk mester i femkamp innendørs, mens hun bodde i Firenze i Italia. Her satte hun personlig rekord med 4213 poeng, nesten 200 poeng over hennes forrige personlige rekord. To uker senere kom hun på 2.-plass i det ukrainske mesterskapet innendørs, der hun forbedret sin personlige rekord til 4283 poeng. I mai satte hun personlig rekord i syvkamp med 5952 poeng, ved IAAF Combined Events Challenge-stevne i Italia. Denne økte hun til 5991 poeng to uker senere, og ved Europacupen i mangekamp 2006 økte hun den igjen 6010 poeng, og kom på 7.-plass individuelt. Hun deltok også ved EM i friidrett 2006, der hun kom på 16.-plass.

### 2007

Hun vant på nytt femkamp ved det italienske innendørsmesterskapet i 2007, med ny personlig rekord på 4536 poeng. Dette kvalifiserte henne til tittelen *International Class Sports Master* i Ukraina. Ved EM i friidrett innendørs 2007 kom hun på 10.-plass totalt, men hoppet sterke 1,82 i høyde der. Ved Europacupen i mangekamp 2007 fikk hun bronse både individuelt og i lagkonkurransen, og i august deltok hun ved Sommeruniversiaden 2007 i Bangkok, der hun skadet satsfoten i lengde, og kom på 3.-plass i sjukamp. Hun ble også tatt ut til VM i friidrett 2007, men på grunn av skaden fra Universiaden brøt hun i første øvelse, som var 100 meter hekk, og fullførte ikke mesterskapet. 

### 2008

Sommeren 2008 satte hun personlig rekord to ganger - først 6195 poeng i Desenzano, deretter 6203 poeng ved det ukrainske mesterskapet i friidrett, der hun kom på 2.-plass. Hun vant for første gang Europacupen i mangekamp i 2008, med ny personlig rekord på 6306 poeng, og mottok for dette Ukrainas høyeste utmerkelse innen sport; Honoured Sports Master. Ukraina vant også lagkonkurransen i Europacupen. Til tross for disse resultatene måtte hun delta i en kvalifiseringskonkurranse for OL i Beijing. Denne konkurransen var i juli, og hun vant sammenlagt over Ljudmyla Josypenko. Hun scoret 6349 poeng, men siden 800 meteren hadde håndholdt tidtakning teller ikke dette som en offisiell personlig rekord. Ved sommer-OL 2008 greide hun 6165 poeng, og endte på 14.-plass. Hennes lagvenninne Natalija Dobrynska vant denne sjukampen. 

### 2009

Hun forbedret sin personlige rekord til 6445 poeng i juli 2009, og hun vant for andre gang Europacupen i mangekamp i 2009, der hun scoret 6380 poeng. I lagkonkurransen kom Ukraina på 3.-plass. Hun kom på 2.-plass ved Hypo-Meeting i Götzis, bak Natalija Dobrynska. Hun ble tatt ut på Ukrainas lag til VM i friidrett 2009. Hun var i god form til VM, men på VMs første dag gjorde hun en del feil fordi hun var nervøs, og til tross for personlige rekorder i lengdehopp (6,43) og på 800 meter (2:12,85), så ble det verken personlig rekord sammenlagt eller medalje på Kasjanova (som da het Melnytsjenko). Hun endte på 6.-plass med 6414 poeng. 

### 2010 - 2012

Hun planla å stå over 2010-sesongen for å få hvile, men var å så god form at hun likevel valgte å delta i konkurranser. Hun vant Europacupen i mangekamp 2010, og ble tatt ut til EM i friidrett 2010 i Barcelona. I EM tangerte hun sin personlige rekord i høyde (1,86), men fikk ingen gyldige hopp i lengdehopp, så hun valgte å ikke fullføre konkurransen. Hun var fysisk sliten, og dette gikk også over i en ryggskade. Hun prøvde å konkurrere i innendørssesongen 2011, men fikk ingen gode resultater, og valgte å bruke 2011 til rehabilitering. I september 2011 flyttet hun sammen med Oleksij Kasjanov i Zaporizjzja, og byttet da også trener, til Dmytro Lyopa. Dette ga gode resultater i 2012; i den ukrainske innendørscupen scoret hun 4513 poeng i femkamp, like under hennes personlige rekord, og ved det ukrainske mesterskapet innendørs satte hun personlig rekord i høydehopp (1,84), kulestøt (13,89), lengdehopp (6,41) og på 800 meter (2:14,35), og forbedret sin personlige rekord sammenlagt til 4748 poeng. Dermed ble hun også tatt ut til VM i friidrett innendørs 2012 i Istanbul, der hun endte på 7.-plass. I mai ble hun også ukrainsk mester i mangekamp, med 6407 poeng i sjukamp. Hun stod over EM i friidrett 2012 på grunn av smerter i akilles. Hun representerte landet sitt under Sommer-OL 2012 i London, der hun ble nummer 10 i sjukamp. Etter OL ble imidlertid Ljudmyla Josypenko diskvalifisert på grunn av for høye blodverdier (hemoglobin), og ble diskvalifisert, så Kasjanova står derfor med 9.-plass i resultatlistene. 

### 2013

Året etter tok hun bronse i femkamp ved EM i friidrett innendørs 2013, og gull i syvkamp under VM i friidrett 2013. Hun vant også Décastar i Frankrike, som er en del av IAAF Combined Events Challenge, og hun vant TNT Express-stevnet i Kladno. Ved European Combined Events Cup i Tallinn kom hun på 2.-plass. Hun vant IAAF Combined Events Challenge sammenlagt dette året.

### 2014

Etter de gode resultatene i 2013 ble hun invitert av IAAF til å delta ved VM i friidrett innendørs 2014 i Sopot. I forkant av VM vant hun den nasjonale innendørscupen i mangekamp (National Indoor Cup) i Zaporizjzja. Ved innendørs-VM satte hun personlig rekord på 60 meter hekk, med 8,18 sekunder, men løp en svak 800 meter på 2:18,40, og endte til slutt på en 7.-plass med 4587 poeng. 

### 2015

Som i 2013 vant hun TNT Express i 2015. Hun stilte ikke til start ved VM i friidrett 2015.

### 2016

Hun deltok i EM i friidrett 2016, men fullførte ikke konkurransen. Under Sommer-OL 2016 fikk hun 5951 poeng, og endte der på 25.-plass i sjukamp. I september deltok hun i Décastar 2016, der hun kom på 12.-plass. 

### 2017

Referanser
----------

1. 1 2 3 4 5   Olympedia, verkets språk engelsk, Olympedia utøver-ID 114387, besøkt 9. januar 2023[Hentet fra Wikidata]
2. ↑   World Athletics Database, oppført som Hanna Kasyanova, verkets språk engelsk, World Athletics utøver-ID 14303903, besøkt 9. januar 2023[Hentet fra Wikidata]
3. ↑   zakon.rada.gov.ua[Hentet fra Wikidata]
4. ↑  *Olympedia*; besøksdato: 9. januar 2023; Olympedia utøver-ID: 114387; verkets språk: engelsk.
5. ↑  IAAF - *Kasyanov and Kasyanova the day-one leaders in Kladno*, besøkt 19. november 2015.
6. 1 2 3 4 5 6 7 8 9 10 11  Women Fitness - *Hanna Melnychenko, Heptathlon World Championship: An Epitome of Beauty and Fitness*, besøkt 19. november 2015.
7. 1 2 3  IAAF - Focus on athlets biography - *Ganna Kasyanova*, besøkt 27. november 2015.
8. ↑  FIDAL - *Ricali e Ceglie campioni "multipli" indoor 2006*, besøkt 23. november 2015.
9. ↑  European Athletics - *19th European Championships, Ullevi Stadium Göteborg - SWE*, besøkt 23. november 2015.
10. ↑  «Athletics at the 2012 London Summer Games: Women's Decathlon». sports-reference.com. Besøkt 26. juli 2014. [*død lenke*]
11. ↑  IAAF - *Kasyanova regains Kladno title as Lukas takes surprise decathlon victory*, besøkt 27. november 2015.

Eksterne lenker
---------------

* (en) Hanna Kasjanova – Olympics.com Rediger på Wikidata

* (en) Hanna Kasjanova – Olympic.org Rediger på Wikidata

* (en) Hanna Kasjanova – Olympedia Rediger på Wikidata

* (en) Hanna Kasjanova – Sports-Reference (OL-resultater – arkivert) Rediger på Wikidata

* (en) Hanna Kasjanova – World Athletics Rediger på Wikidata

| * v
* d
* r
Verdensmestere i sjukamp |
| --- |
| 
* 1983: Ramona Neubert
* 1987: Jackie Joyner-Kersee
* 1991: Sabine Braun
* 1993: Jackie Joyner-Kersee
* 1995: Ghada Shouaa
* 1997: Sabine Braun
* 1999: Eunice Barber
* 2001: Jelena Prokhorova
* 2003: Carolina Klüft
* 2005: Carolina Klüft
* 2007: Carolina Klüft
* **2009**: Jessica Ennis
* 2011: Tatjana Tsjernova
* **2013**: Hanna Melnitsjenko
* **2015**: Jessica Ennis-Hill
* **2017**: Nafissatou Thiam
* **2019**: Katarina Johnson-Thompson
* **2022**: Nafissatou Thiam
* **2023**: Katarina Johnson-Thompson

 |
| Menn (tikamp): EM, VM, OL  • Kvinner (sjukamp): EM, VM, OL |